[{"text_idx": "#000002", "text": "Mae sefydliad y glowyr yng Nghwm Cynon yn cau ei ddrysau am y tro olaf wedi perfformiad theatr yng Nghwmaman, Aberda\u0302r, nos Wener."}, {"text_idx": "#000003", "text": "Cafodd yr adeilad ei godi yn 1892 oherwydd cyfraniadau glowyr lleol ac roedd yn adeilad yn cael ei ddefnyddio ar gyfer cymdeithasu ac addysgu."}, {"text_idx": "#000005", "text": "Mae nifer o bobl leol yn cyfeirio at y ffaith mai dyma le perfformiodd y Stereophonics rai o'u cyngherddau cyntaf."}, {"text_idx": "#000006", "text": "Dywedodd Gary Neal, un o'r ymddiriedolwyr a chyfarwyddwr Cwmni Theatr Cwmaman: \"Ar un adeg roedd dros 40 o gymdeithasau yn defnyddio'r adeilad ond erbyn hyn dim ond tua chwech sy' ar o\u0302l."}, {"text_idx": "#000009", "text": "Roedd y ganolfan yn bwysig yn hanes diweddar yr ardal."}, {"text_idx": "#000011", "text": "Dywedodd Joanne Powells, sy'n byw yn y pentre', y byddai yna fwlch mawr wedi i'r adeilad gau."}, {"text_idx": "#000014", "text": "Mae'r ymddiriedolwyr yn gobeithio y bydd yr adeilad yn ailagor ac wedi gwneud sawl cais i wahanol gyrff am gymorth."}]